# Barcelona Oberta

La Unió d'Eixos Comercials Turístics de Barcelona, coneguda sota la marca Barcelona Oberta, és una associació nascuda l'any 2013, que representa els interessos d'associacions de comerciants i centres comercials de la capital catalana. Des de 2014, el seu president és Gabriel Jené i Llabrés, director general de les botigues de roba de llar La Mallorquina.

## Associats

Entre els seus associats destaquen alguns dels principals eixos comercials del centre de la ciutat (Passeig de Gràcia, Rambla de Catalunya, el Born o el Gòtic) i d'altres barris històrics (Sagrada Família, la Barceloneta o Sant Antoni); tots ells amb forta afluència turística, així com centres comercials i grans empreses del sector minorista (Arenas, Diagonal Mar, Glòries o El Corte Inglés).
Entre les propostes d'aquesta associació, destaquen la implantació d'una flexibilització horària que permeti als comerços obrir els diumenges, la lluita contra els venedors ambulants i l'ampliació de l'aeroport del Prat. D'altra banda, va prendre partit a favor d'una major regulació dels apartaments turístics a Barcelona i en contra de la moratòria hotelera. El 2021 van ser promotors -junt amb l'Ajuntament i altres entitats- del llançament de BCNMarket, una plataforma online que reunia centenars de petits comerços de la capital.

## Actuacions

Barcelona Oberta va servir de lobby opositor al govern municipal d'Ada Colau (2015-2023). Tot i que l'entitat considera que «les ciutats han d'avançar cap a un model més ecològic, sostenible i amb un urbanisme més amable», va iniciar una actuació judicial contra el consistori barceloní per revertir la conversió del carrer del Consell de Cent en una superilla, adduint errors en la tramitació de la llicència d'obra. Quan el jutjat els va donar raó, el lobby es va retractar dient que ja no volen revertir la conversió del carrer del Consell de Cent. Confrontat amb la crítica dels veïns del carrer, el lobby va canviar d'estratègia demanant “diàleg”. Les associacions de veïns de l'Esquerra i de la Dreta de l'Eixample, partidàries de pacificar l'Eixample, van criticar el model de ciutat del lobby: "O defenses els veïns i el comerç de barri com a servei de proximitat o defenses el model oposat, un comerç dirigit als turistes i pisos amb preus altíssims".

## Notes

* ↑ L'adreça fiscal de l'entitat és la mateixa d'un dels locals de La Mallorquina, el de la Plaça Universitat.

## Referències

* ↑ «Barcelona Oberta. Unió d'Eixos Comercials Turístics». Guia BCN: agenda d'activitats, directoris i cursos de Barcelona. Ajuntament de Barcelona. Arxivat de l'original el 2023-09-07. [Consulta: 7 setembre 2023].
* 1 2 «Associacio Unio D'eixos Comercials Turistics de Barcelona» (en castellà). Axesor. Arxivat de l'original el 2023-09-07. [Consulta: 7 setembre 2023].
* 1 2 «Barcelona Oberta: “Experiencia urbana, diversidad de oferta, sostenibilidad, omnicanalidad y más promoción son los ejes claves de excelencia comercial"» (en castellà). Ediciones Sibila, 23-11-2022. Arxivat de l'original el 2023-09-07. [Consulta: 7 setembre 2023].
* ↑ «Gabriel Jené es manté com a president de Barcelona Oberta». Tot Barcelona, 29-09-2021. Arxivat de l'original el 2023-09-08. [Consulta: 8 setembre 2023].
* ↑ «Ultimátum del comercio de Ciutat Vella al futuro alcalde de Barcelona a cuatro meses de las elecciones» (en castellà). 20 minutos, 01-02-2023. Arxivat de l'original el 2023-09-08. [Consulta: 8 setembre 2023].
* ↑ «Barcelona presenta Magnific Places, el projecte de promoció i lobby per impulsar les zones d’excel·lència comercial». Cambra de Comerç de Barcelona, 21-11-2022. Arxivat de l'original el 2023-03-28. [Consulta: 8 setembre 2023].
* ↑ Gonçalves Felix, 2019, p. 273.
* ↑ «Barcelona Oberta» (en castellà). Metrópoli. El Español. Arxivat de l'original el 2023-09-07. [Consulta: 7 setembre 2023].
* ↑ «Gabriel Jené, reeligido presidente de Barcelona Oberta» (en castellà). Metrópoli. El Español, 29-09-2021. Arxivat de l'original el 2023-09-08. [Consulta: 8 setembre 2023].
* ↑ Gonçalves Felix, 2019, p. 188.
* ↑ Gonçalves Felix, 2019, p. 197.
* ↑ «Los comercios de BCN abrirán su tienda online oficial en septiembre» (en castellà). El Periódico, 01-07-2021. Arxivat de l'original el 2024-05-21. [Consulta: 8 setembre 2023].
* ↑ «El independentismo gana influencia en Barcelona» ( PDF) (en castellà). Catalunya. El Economista, núm. 51, 03-06-2019, pàg. 7. Arxivat de l'original el 2023-09-07 [Consulta: 7 setembre 2023].
* ↑ Reyes Sarmiento, Alicia. «El Corte Inglés y Diagonal Mar se unen a Barcelona Oberta» (en castellà). Fashion United, 13-05-2022. Arxivat de l'original el 2024-05-21. [Consulta: 7 setembre 2023].
* ↑ «Barcelona Oberta diu que el govern Colau va actuar més per ideologia que amb legalitat a l'eix verd de Consell de Cent». 3/24. CCMA, 07-09-2023. Arxivat de l'original el 2023-09-07. [Consulta: 7 setembre 2023].
* ↑ «Foment y Barcelona Oberta reclaman la paralización de los proyectos de las "supermanzanas"» (en castellà). La Vanguardia, 07-09-2023. Arxivat de l'original el 2023-09-07. [Consulta: 7 setembre 2023].
* ↑ El jutjat resol el recurs presentat per el lobby Barcelona Oberta Arxivat 2023-11-24 a Wayback Machine. [Consulta: 17 novembre 2023].
* ↑ Barcelona Oberta: "No volem que es reverteixi l'eix de Consell de Cent" Arxivat 2023-10-11 a Wayback Machine. [Consulta: 17 novembre 2023].
* ↑ Barcelona Oberta demana «diàleg» Arxivat 2023-11-24 a Wayback Machine. [Consulta: 17 novembre 2023].
* ↑ L’opinió de les associacions de Veïns de l'Eixample de la sentència judicial contra l'eix verd del Consell de Cent Arxivat 2023-11-24 a Wayback Machine. [Consulta: 17 novembre 2023].

## Bibliografia

* Gonçalves Felix, Felipe. ‘Atingidos pelo turismo’: uma crítica ao consenso turístico a partir de Barcelona - Espanha (tesi) (en portuguès brasiler). Rio de Janeiro: Universitat Federal de Rio de Janeiro, 2019.

## Vegeu també

* Cambra Oficial de Comerç, Indústria i Navegació de Barcelona
* Turisme de Barcelona